Document ID: 32012R1021

A BIZOTTSÁG 1021/2012/EU VÉGREHAJTÁSI RENDELETE
(2012. november 6.)
a Trichoderma reesei (ATCC PTA 5588) által termelt endo-1,4-béta-xilanáz kisebb baromfifajok, kivéve kacsák takarmányozásához takarmányadalékként történő engedélyezéséről (az engedély jogosultja: Danisco Animal Nutrition)
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére és 13. cikke (3) bekezdésére,
mivel:
(1)
Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának feltételeiről és eljárásairól.
(2)
A Trichoderma reesei (ATCC PTA 5588) által termelt endo-1,4-béta-xilanáz használatát brojlercsirkék, tojótyúkok, kacsák és hízópulykák esetében a 9/2010/EU bizottsági rendelet (2), elválasztott malacok és hízósertések esetében az 528/2011/EU bizottsági végrehajtási rendelet (3) tíz évre engedélyezte.
(3)
Az 1831/2003/EK rendelet 7. cikkének megfelelően kérelmet nyújtottak be a Trichoderma reesei (ATCC PTA 5588) által termelt endo-1,4-béta-xilanáz kisebb baromfifajok, kivéve kacsák takarmányozásához történő új felhasználására, amelyben az adalék „állattenyésztésben alkalmazott adalékanyag” adalékanyag-kategóriába történő besorolását kérik.
(4)
A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat, valamint a kérelmeket alátámasztó vonatkozó adatokat.
(5)
Az Európai Élelmiszerbiztonsági Hatóság (a továbbiakban: Hatóság) értékelésének középpontjában az új célfajok esetében elérhető biztonságosság és hatékonyság állt. A Hatóság 2012. május 22-i véleményében (4) arra a következtetésre jutott, hogy használata a javasolt használati feltételek mellett - mivel a Trichoderma reesei (ATCC PTA 5588) által termelt endo-1,4-béta-xilanáz a nagyobb baromfifajok esetében nagy biztonsággal bevált - minden, a kérelemben szereplő baromfifajra kiterjeszthető. Megállapították, hogy a nagyobb baromfifajok esetében tapasztalt hatékonyság alapján a kisebb baromfifajok esetében is hasonló hatékonyságra lehet következtetni. A Hatóság szerint nincs szükség a forgalomba hozatalt követő különleges nyomonkövetési előírásokra. A Hatóság hitelesítette továbbá az 1831/2003/EK rendelettel létrehozott referencialaboratórium által benyújtott, a takarmány-adalékanyagra alkalmazott analitikai módszerről szóló jelentést.
(6)
A Trichoderma reesei (ATCC PTA 5588) által termelt endo-1,4-béta-xilanáz (EC 3.2.1.8.) értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően az említett készítmény használatát az e rendelet mellékletében meghatározottak szerint engedélyezni kell.
(7)
Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A RENDELETET:
1. cikk
A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „emészthetőséget fokozó anyagok” funkcionális csoportba tartozó enzim takarmány-adalékanyagként történő felhasználása a mellékletben meghatározott feltételek mellett engedélyezett.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2012. november 6-án.

Labels: 0
3
17
6